

SAARE MAAKOND
RUHNU VALLAVOLIKOGU
ISTUNGI PROTOKOLL	
Ruhnu									27. 06. 2026 nr 06
Algus kell 10.00, lõpp kell 11.20
Istungit juhatas : volikogu  esimees Heiki Kukk. 
Protokollis vallasekretär Tiina Allik.
Osa võtsid  volikogu liikmed – Heiki Kukk, Ariina Kollom,  Joosep Lauk, Andrus Rebane ja Marten Riisenberg volikogu saalis kohapeal, Venno Slugen ja Raimet Figol Teamsi vahendusel.  
(Kvoorumileht lisa 1).
Kutsutud oli : Ruhnu vallavanem Maret Pärnamets  ja Ruhnu valla pearaamatupidaja Ülle Jõgi.

H. Kukk tervitas volikogu liikmeid, küsis, kas on ettepanekuid päevakorrale.
Täiendusi ei tehtud.
 H. Kukk pani päevakorra hääletusele.  
 7 poolthäälega kinnitati järgmine päevakord:
1. Vallavanema infominutid.
2. Ruhnu valla 2026 a majandusaasta aruande kinnitamine.
3. Määruste kehtetuks tunnistamine.
4. Revisjonikomisjoni tööplaani kinnitamine.
5. Saekaatri rahvahääletuse tulemuste arutelu.
6. Jooksvad küsimused.

Päevakorrapunkt nr 1

Vallavanema infominutid.
Vallavanem M. Pärnamets:

1. Juhtimine ja haldus
· Viimane volikogu istung toimus 15. aprillil.
· Kokku on vahepealsel perioodil toimunud 3 vallavalitsuse istungit.
· Seisuga eilse seisuga täitus vallavanemal 5 kuud ametis.
· Viimase paari kuu Outlooki kalendri kokkuvõte: 
· 60–70% ajast koosolekud (peamiselt Teams, Google Meet)
· 15–20% kriisivalmidus ja õppused
· Ülejäänud aeg koolitused, üritused ja muud tegevused
· Lisaks igapäevane e-kirjadele ja telefonikõnedele vastamine
· Suurim väljakutse töös: 
· liigne emotsionaalsus
· omavahelised kaebused ja tagarääkimine. 

2. Infotehnoloogia
· Aprillis kaardistas vabatahtlik IT-spetsialist valla arvutipargi.
· Probleem: 
· suhtlus Telia-ga on keeruline (vastused viibivad/puuduvad)
· Plaan: 
· arendada koostööd Saaremaa vallaga IT valdkonnas
3. Kriisivalmidus ja julgeolek
· Osalemine kriisiõppusel Ilves, sh: 
· lauaõppus
· koosolekud
· tagasisidestamine
· Ruhnu osales sularahaõppusel
· 27. mail osalemine: 
· Lääne-Eesti regionaalse kriisikomisjoni koosolekul Pärnus
4. Transport ja logistika
· Toimunud: 
· 2 kaubavedu Oiliga
· Planeeritud: 
· järgmine kaubavedu juulis Pärnust
· RUNÖ piirangute tõttu: 
· esitatud riigile täiendav rahataotlus kaubavedudeks
· vastust veel ei ole
· Riigi toetus 2026: 
· kokku 87 000 €, sh
· 7 000 € talvine kütusevedu
5. Suhtlus riigiga
· 1. juunil kohtumine kliimaministeeriumis: 
· taristuminister Kuldar Leis
· regionaal- ja põllumajandusminister Hendrik Johannes Terras
· teemaks: transpordi väljakutsed Ruhnus 
· Osalemine: vallavanem ja Heiki
6. Presidentide visiit
· Eesti ja Läti presidentide ühisvisiidi ettevalmistused: 
· mitmed ettevalmistavad tegevused
· Presidendi Kantselei külastas saart kahel korral
· 1. juuli programm: 
· kell 14:30–15:30 kohtumine rahvaga Korsi talu õuel
· hommikune tseremoonia sadamas
· õhtune lehvitamine
· Täpsed ajad avalikustatakse pressiteatega
7. Haridus
· Ruhnu Põhikoolile valiti uus direktor: 
· konkursil osales 4 kandidaati
· vestlused toimusid 3 kandidaadiga
· komisjoni otsus oli konsensuslik
Uus direktor: Heily Rikker

9. Koostöö ja programmid
· 16. juuni: 
· Saarte Koostöökogu üldkoosolek
· Väikesaarte programm: 
· kogukonna remonditöökoda ei saanud toetust
· põhjus: ei vastanud meetme tingimustele
· ministeerium lubas järgmiseks aastaks tingimusi muuta
· Kohaliku omaalgatuse programm (KOP): 
· hinnati 52 taotlust
· Ruhnust esitati 1 taotlus → ei saanud rahastust
· Järeldus: 
· vajalik suurem kommunikatsioon, et vabaühendused aktiivsemalt taotleks
10. Ehitustegevus ja Ehitisregister (EHR)
Üldine olukord
· Enamik hooneid on kantud EHR-i varasemate andmete alusel
· Sageli puuduvad tänapäeva nõuetele vastavad projektid
Omanikele soovitused
· Kontrollida oma hoone andmeid EHR e-ehituse platvormil
· Kui staatus on „olemas“ ja andmed õiged → loetakse kasutusluba olemasolevaks
Tööd, mis ei vaja registreerimist
· tavaline hooldus ja remont: 
· värvimine
· katuse või laudise vahetus
· akende-uste uuendamine
· küttesüsteemi korrastamine
Millal on vaja seadustada
Kui on tehtud olulised muudatused:
· juurdeehitus
· planeeringu muudatused
· uued materjalid
· küttelahenduse muutus
Seadustamiseks vajalikud dokumendid
· üldehituslik audit
· tuleohutusaudit + korstnapühkija akt
· elektripaigaldise audit
· mõõdistusprojekt
Menetlus
· dokumendid esitatakse EHR-i kaudu: 
· ehitusteatise või kasutusloa taotlusena
· soovitus: 
· enne konsulteerida vallaga
Uue ehituse kavandamine
Esitada EHR-i kaudu:
· asendiplaan
· eskiis või seletuskiri
· kaasomanike nõusolek (vajadusel)
· olemasolevad joonised (laiendamisel)
Valla roll
· kontrollib vastavust planeeringutele
· korraldab kooskõlastused (Päästeamet, Keskkonnaamet, Muinsuskaitse jne)
· väljastab: 
· projekteerimistingimused
· ehitusloa
· kasutusloa

H.Kukk: Kas on vallavanemale küsimusi?
J.Lauk: Kaubaveo osas- kas jääme laev Oili peale või on plaanis ka Amaliet tellida?
M.Pärnamets: Oili on soodsam.
Toimus arutelu kaubaveo teemal.

J.Lauk: Kuidas kultuurikorraldus saarel kulgeb?
M.Pärnamets: Kultuurikorraldus tänasel päeval toimub koostöös kogukonnaga. V.Slugen korraldab juuli keskel P.Neitsovi kontserti, mida vallavalitsus toetab. Samuti toetab vald Magdaleenapäeva üritusi. 
Kihnu-Ruhnu mängude teemal on toimunud koosolek, millest võtsid osa ka kihnlased. Kihnu-Ruhnu mängud toimuvad 9-11 august.
Uued Ruhnu valda tutvustavad voldikud teeme järgmise aasta alguseks valmis.


Päevakorrapunkt nr 2
Ruhnu valla 2026 a majandusaasta aruande kinnitamine.
H.Kukk andis sõna Ruhnu valla pearaamatupidaja Ü.Jõgile. 

Ü.Jõgi tegi ettekande majandusaasta aruande kohta (lisa 2).

Täiendavaid küsimusi ei esitatud. 

H.Kukk pani otsuse eelnõu hääletusele. 

Tulemusega 7 poolt häält võeti vastu otsus nr 07.

Päevakorrapunkt nr 3
Määruste kehtetuks tunnistamine.

H.Kukk andis sõna vallasekretär T.Allikule.

T.Allik: Riigi Teatajas on hetkel üleval 4 kehtivat eelarverstrateegiat. Kuna eelarvestrateegia kehtestatakse igal aastal uueks perioodiks ja määruse kehtivus on 4 aastat, on tekkinud olukord, kus hetkel kehtib 4 strateegiat. 
Viimane eelarvestrateegia kehtestati 2025 aasta oktoobris ja kehtib kuni 31.12.2029 a.
Varasemad kolm strateegiat on mõistlik segaduse vältimiseks kehtetuks tunnistada. 

Toimus arutelu, mille järel pani H.Kukk määruse eelnõu hääletusele.

7 poolthäälega anti välja määrus nr 02.


Päevakorrapunkt nr 4
Revisjonikomisjoni tööplaani kinnitamine.
H.Kukk: Revisjonikomisjon on esitanud oma 2026 a tööplaani. Kas on küsimusi või soovib komisjoni esimees sõna.
Kuna sõna võtta ei soovitud, pani volikogu esimees otsuse eelnõu hääletusele.


Tulemusega 7 poolt häält võeti vastu otsus nr 08.



Päevakorrapunkt nr 5
Saekaatri rahvahääletuse tulemuste arutelu.
Sõna sai Ruhnu vallavanem M.Pärnamets.
M.Pärnamets: Kuna oli rahvaalgatus ja see tuleb arutelule võtta. Vallavalitsus on seda arutanud. Välja on pakutud mitu varianti, kuidas saekaatriga edasi liikuda – moodustada MTÜ, kas vald müüb või annab teatud tingimustel. Ei tundu mõistlik anda ühele konkreetsele isikule pikaks ajaks kasutusse. Rahvaalgatus näitas, et see on kogukonna soov, et saekaater jääks püsima. Kui kogukond tervikuna seda masinat kasutab, peab olema ka vastutaja. Vallavalitsuses ei ole tööl sellist inimest, kes oskaks hallata seda masinat. Siin peab olema vastutav organisatsioon, kes võtab saekaatri haldamise enda peale. 
H.Kukk: Minu ettepanek on nn kiirustada rahulikult. Vallavalitsus on kehtestanud saekaatri kasutamisele hinnakirja. Me peame rahulikult kaaluma erinvaid variante  - kas müüa või anda tasuta kasutusse MTÜ-le. Vald ei osaleks saekaatri tegemistes edasi. Ehitusega veel ei alustata, kuid endine lepingupartner peab igal juhul heakorra tagama. Minu andmetel on 30.juuniks lubatud kinnistu korda teha. Loodan, et see lubadus kehtib.
Tore, et rahvas sellise algatuse läbi viis, see on ok. 
M. Pärnamets: saadan volikogule edasi need vallavalitsuse poolt pakutud mudelid arutamiseks.
H.Kukk: Teeme selle otsuse 2026 aasta lõpuks ära, kuidas saekaatriga edasi liikuda.
J.Lauk: Mina selle petitsiooni algatasin ja nagu näha, siis avalik huvi sellele on olemas. Koostöös me leiame sobiva lahenduse kuidas edasi liikuda. 
M.Pärnamets: Nii palju, kui mina olen inimestega rääkinud, on tagasiside, et see saekaatri asukoht ei ole õige. Kirikute vahetus läheduses olev asukoht ei sobi kuidagi.  
J.Lauk: Mis seis on selle Saeveski kinnistu detailplaneeringuga?
M.Pärnamets: Maamõõtja on oma töö teinud, piirinaabritega käib piiriprotokolli allkirjastamine. Liigub rahulikus tempos edasi. 


Päevakorrapunkt nr 6 
Jooksvad küsimused
· H.Kukk: Vallavalitsusel palun vaadata üle kehtivad töövõtu lepingud, et kokkulepped oleksid korralikult lepingutesse kirja pandud.
Hea oleks teada selle aasta Avandi kasutuse tulusid. (Ü.Jõgi oli istungilt lahkunud)
Vald saab juurde veel ühe generaatori. Alustame lihthankega tõstuki soetamiseks. Ära tuleb otsustada Avandi tulevik- kas paneme müüki ja katame müügist saadud vahenditega tõstuki soetamise omaosaluse. 
· A.Kollom: Miks sõidetakse autodega üle koolimaja kõrval oleva spordiväljaku, kui sildid sõidu keelamiseks on üles pandud. 
Toimus arutelu valla masinate kasutamise teemal.
 

H. Kukk lõpetas isungi.

Järgmine volikogu istung toimub tõenäoliselt juuli lõpus.

Heiki Kukk
Volikogu esimees

